CELEX: 32021R1929
Language: sl
Date: 2021-11-08 00:00:00
Title: Uredba Komisije (EU) 2021/1929 z dne 8. novembra 2021 o spremembi Uredbe (EU) št. 142/2011 glede pogojev za izvoz nekaterih organskih gnojil in sredstev za izboljšanje tal, ki vsebujejo snovi kategorije 2 (Besedilo velja za EGP)

9.11.2021   
               
               
                  SL
               
               
                  Uradni list Evropske unije
               
               
                  L 394/4
               
            
         UREDBA KOMISIJE (EU) 2021/1929
         z dne 8. novembra 2021
         o spremembi Uredbe (EU) št. 142/2011 glede pogojev za izvoz nekaterih organskih gnojil in sredstev za izboljšanje tal, ki vsebujejo snovi kategorije 2
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (1) ter zlasti člena 32(3)(a) in drugega pododstavka člena 43(3) Uredbe,
         ob upoštevanju naslednjega:
         
                     (1)
                  
                  
                     Uredba Komisije (EU) št. 142/2011 (2) določa pravila o javnem zdravju in zdravju živali za dajanje na trg in izvoz pridobljenih proizvodov, vključno z organskimi gnojili in sredstvi za izboljšanje tal.
                  
               
                     (2)
                  
                  
                     Poglavje V Priloge XIV k Uredbi (EU) št. 142/2011 določa pravila za izvoz med drugim predelanega gnoja. Predelan gnoj se lahko uporablja kot sestavina za preprečitev nadaljnje uporabe organskih gnojil in sredstev za izboljšanje tal, ki vsebujejo mesno-kostno moko snovi kategorije 2 za namene krmljenja. Pravila o izvozu predelanega gnoja bi bilo treba spremeniti, da se omogoči izvoz predelanega gnoja, ki ga kot sestavino za mešanje vsebuje mesno-kostna moka snovi kategorije 2.
                  
               
                     (3)
                  
                  
                     Izvoz nekaterih organskih gnojil in sredstev za izboljšanje tal, ki vsebujejo mesno-kostno moko snovi kategorije 2, bi bilo treba odobriti brez poti iz člena 48(4) Uredbe (EU) št. 1069/2009, kadar je uporaba takih organskih gnojil in sredstev za izboljšanje tal za namene krmljenja izključena zaradi njihove sestave ali pakiranja. Organska gnojila in sredstva za izboljšanje tal bi bilo treba mešati s predelanim gnojem ali drugimi predpisanimi sestavinami, da se izključi nadaljnja uporaba za namene krmljenja. Pravila za izvoz organskih gnojil in sredstev za izboljšanje tal, ki vsebujejo mesno-kostno moko snovi kategorije 2, je treba določiti v poglavju V Priloge XIV k Uredbi (EU) št. 142/2011.
                  
               
                     (4)
                  
                  
                     Priloga VIII k Uredbi (EU) št. 142/2011 določa zahteve za označevanje organskih gnojil in sredstev za izboljšanje tal, ki se dajejo na trg Unije. V primeru izvoza v tretje države mora biti označevanje v enem od uradnih jezikov namembne tretje države.
                  
               
                     (5)
                  
                  
                     Prilogo XIV k Uredbi (EU) št. 142/2011 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Poglavje V Priloge XIV k Uredbi (EU) št. 142/2011 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 8. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 300, 14.11.2009, str. 1.
         
            (2)  Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L 54, 26.2.2011, str. 1).
      
      
         
            PRILOGA
            Preglednica v poglavju V Priloge XIV k Uredbi (EU) št. 142/2011 se spremeni:
            
                        (a)
                     
                     
                        vrstica 1 se nadomesti z naslednjim:
                        
                                    „1
                                 
                                 
                                    Predelan gnoj;
                                    organska gnojila, kompost ali presnovni ostanki iz predelave v bioplin, ki ne vsebujejo drugih živalskih stranskih proizvodov ali pridobljenih proizvodov, razen predelanega gnoja;
                                    predelane živalske beljakovine, ki vsebujejo predelan gnoj kot sestavino za mešanje, ali mesno-kostna moka snovi kategorije 2, ki vsebuje predelan gnoj kot sestavino za mešanje
                                 
                                 
                                    Naslednji pridobljeni proizvodi morajo izpolnjevati vsaj pogoje iz točk (a), (b), (d) in (e) oddelka 2 poglavja I Priloge XI:
                                    
                                                —
                                             
                                             
                                                predelan gnoj;
                                             
                                          
                                                —
                                             
                                             
                                                organska gnojila, kompost ali presnovni ostanki iz predelave v bioplin, ki ne vsebujejo drugih živalskih stranskih proizvodov ali pridobljenih proizvodov, razen predelanega gnoja;
                                             
                                          
                                                —
                                             
                                             
                                                predelan gnoj kot sestavina za mešanje v predelanih živalskih beljakovinah ali mesno-kostni moki snovi kategorije 2.“;
                                             
                                          
                              
                  
                        (b)
                     
                     
                        doda se naslednja vrstica 4:
                        
                                    „4
                                 
                                 
                                    Organska gnojila in sredstva za izboljšanje tal, ki vsebujejo mesno-kostno moko snovi kategorije 2
                                 
                                 
                                    Organska gnojila in sredstva za izboljšanje tal, ki vsebujejo mesno-kostno moko snovi kategorije 2, iz točk 1, 2, 3 in 5 oddelka 1 poglavja II Priloge XI, ki izpolnjujejo zahteve iz navedene priloge in so v pakiranjih, pripravljenih za prodajo, ter niso težja od 50 kg in so namenjena končnemu potrošniku, z vsebnostjo
                                    
                                                (a)
                                             
                                             
                                                največ 90 vol. % mesno-kostne moke snovi kategorije 2;
                                             
                                          
                                                (b)
                                             
                                             
                                                najmanj 10 vol. % predelanega gnoja, predelanega urina, apna, mineralnih gnojil ali katere koli druge sestavine za mešanje iz točke 3(b) oddelka 1 poglavja II Priloge XI.“.